《游九曲环珠洞（在镇东）》
明代·胡梅

异珠有九曲，此洞实堪比。
天以洞作珠，人以身作蚁。
岂有线系腰，从者若衔尾。
石怪扪始知，土腻欲粘指。
忽漏一罅光，仰面豁然喜。
天大等盘盂，日小如桃李。
谁知滨海山，奇绝有如此。

作者简介：胡梅，明代，号东池，邵武（今福建邵武）人。善画山水，以清远自奇，与王显并为一时名手。